**У ий пайрем**

**Модшо-влак:**

***Йўштӧ Кугыза***

***Лумўдыр***

***Вуверкува***

***Меран***– вўдышӧ

***Пире***

***Ур***– вўдышӧ

***Рывыж***

***Маска***

*Мари сем шокта,йоча-влак залыш пурат. Тиде жапыште Меран ден Ур кож ончык лектын шогалыт.*

**Ур.** Тый кӧ улат? Молан мыйын воктенем шогет?

**Меран**. Мый тыйын воктенет шогем? Тиде тый мыйын воктенем шогет.

**Ур**. Шого-шого, а молан тыйже мыйын воктенем шогет? Залышкыже молан лектынат манам.

**Меран**. У ий толын шуэш.

**Ур.**  Да, ну, тугеже гын, саламлем.

*Йоча-влакым ужыт.*

**Ур**. Ой, мыняр шукын те улыда, пайремым вучеда?

**Меран.** Йоча-влак марий елкыш толыныт.

**Ур**. Марий елкыш манат, а нуно мемнам палат мо? Айда йодын ончена.

**Меран**.**.** Айда.

*Ик йоча деч йодыт, весе дечын. Икте рушла ойла, весе марла..*

**Ур**. Здравствуйте.

**Меран**. Тыйже мо рушла веле ойлет. Меже вет марий елкыште улына. А марлаже здравствуйте кузе лиеш.

**Ур.**  Салам лийже

**Меран**. Саламлатна, чонемланат сай лие. А таче йоча-влак паледа кушко толында? Те марий тўняшке толында. Тыште лач марла кутырат, марла мурат, марла куштат.

**Ур**. Кожнаже пеш мотор, модыш-влакшат шуко пеш, но ойган шога, тудо мурым колнеже, очыни? Айста, чылан кож йыр шогалына.

*Муро «Чодраште шочын изи кож».*

*Мари сем почеш рывыж ден пире лектыт.*

**Пире.** А тений Йушто кугыза ден Лумудыр тендан деке огыт тол! Вуверкува йот йомакыш нангаен шуэн, полекыштым поген налын.

**Рывыж**. Ме пире дене мутланышна да тыланда полшаш кутырен келшышна. А кызыт нуно йот книгаште шинчат, теве книгажым вуверкува дечын шолыштынна да тендан деке кондышна. Книгам почын ончална: а тыште чыла йот йылме дене, йот модыш, шомак, муро тидат йотла. Кузе ме тушечын ынде Йўштє кугыза ден уныкажым луктына?

**Ур.** А йоча-влак марий йылмым, мурым, почеламут-влакым палат, Йўштє кугыза ден Лумўдыр нунын деке садак толыт. Айста йылмым палымынам ончыктена.

**Пире.** Да, нимо йосымат мый ом уж. Можыч иктажше марла кушталта ыле?

**Коля**. Таче марий елкышто кумшо йоча сад ўдыр дене рвезе-влак мастарлыкыштым ончыкташ кумылышт лектын. Айста нуным ончалына.

*Йоча-влак куштат ( ДОУ №3)*

*Тиде жапыште йоча-влак елка йыр шогалын, пырля куштат.*

**Меран**. Эх, кузе тиде кожым таче чўкташ. Ала Йўштє Кугыза огешат тол. Вара нине йоча-влакым кузе куандараш тўналына.

**Ур.** А мый тыгай мурым палем. А те, йоча-влак паледа? Ну тугеже гын муралтена.

*Муро «У ий кож».*

**Рывыж.** Как сильно мый марий йылмым люблю. Жить не могу тиде йылме деч посна.

**Пире**. Да, я тоже.

**Ур.** Те мо икымше лаштыкым почда веле, рушла ойлашат тўналда? А вараже мо лиеш?

**Рывыж.** Ой, шымат шиж, вуверкува локтылнеже, мыйым руш йомакыш нангайынеже. Йоча-влак полшыза.

**Меран.** Йоча-влак полшена?

**Йоча**. Да.

**Ур**. Йоча-влак почеламутым ямдыленыт. Айста нуным колыштына. Ко сайын лудеш, тудлан полек.

*Почеламут-влак\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Сем почеш Маска лектеш*

**Маска**. Салам лийже йоча-влак. Ужамат пайремда веселан эрта, мыйынат, телым малаш возам гынат, муро йўкым колын, пайремыш толаш кумылем лекте.

**Меран.** Пайремжым эртарена да, Вуверкува Йўштє кугыза ден Лумўдырым йот йомакыш нангаен да полекыштым поген налын.

**Маска**. Кузе тыге, каргыме вуверкува, адак у ийлан полекым ямдылен. Ида ойгыро, йоча-влак. Мый тыланда полшем. Мом ыштыман ойлыза.

**Ур.** Пире дене рывыж йот книгам вуверкува деч шыпак шолышт конденыт. А туштыжо чыла йот йылме дене. Садлан мыланна таче марла ойлаш, марла мураш да кушташ кўлеш.

**Маска.** Ондак, йоча-влак, мый шке кушталтем, а вара тендам мурыктем да куштыктем, почеламутым ойлыктем.

***Маска кушта.***

*1. Йоча мурым мура.*

*2. Йоча почеламутым каласа.*

**Ур.** Тау тыланет, Маска.

**Маска**. Ой, нойышымат ала мо?

**Ур**. Ончал, Маска тос, мемнан коклаште могай гына янлык уке. Вашла ончалза-ян… Меран-влак моткоч кушташ йоратат. Ну, Меран, калыклан шке мастарлыкетым ончыкто.

*Модыш «Ош мераҥ».*

*Сем почеш Вуверкува лектеш*

**Вуверкува**. А-а-а тендан таче пайрем? Адакат мый дечем посна? Таче мый шке пайрем оза лиям, тыге вет йолташем-влак?

**Меран**. Йоча-влак, айста вуверкувалан марий йылмым йоратымынам, палымынам ончыктена. Ала тудо ужеш да мемналан Йўштє Кугыза ден Лумўдырым йот йомак гыч портылта.

**Вуверкува**. Огым, товатат огым.

**Ур**. Кувай, а йоча-влак тыгай чот Йўшто кугызан толмыжлан ямдылалтыныт. Теве кожлан модыш-влакымат нуно ямдыленыт.

**Вуверкува**. Да? Ко мом ямдылен, мый чечас ончалам.

*Почеламут-влак\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Вуверкува.** Марла мурен-куштен моштеда, почеламутым паледа. Йўшто кугыза ден Лумўдырым йот йомак гыч луктам гын, кузе таум ойледа?

**Йоча-влак**. Кугу тау, ковай.

**Вуверкува.** Ой, чонемланат ласка лие. Пытартыш гана ковай шомакшым ко мылам ойлен, омат шарне. Тугеже гын, йоча-влак тыланда полек – Йўштє кугыза да Лумўдыр. Айста нуным вашлияш каена.

*Модыш*

Келге лумым келын каена

Мардеж пуалеш мемнан ваштареш 2 раза

Корнышто поран ўштеш

**Ур.** Йоча-влак, айста чылан рўж кычкыралына.

Поро Йўштє Кугыза,

Тол мемнан дек вучена.

*Мари сем почеш Йушто кугыза ден Лумудыр лектыт*

**Йўштє Кугыза.**

Салам лийже, йоча-влак

Салам лийже, изи чукаем-влак!

Моткоч тендан деке вашкенам.

Йот йомак гыч толынам.

Шуко полекым конденам.

Пайремнам сорастарем,

Сай полекым полеклем.

**Лумўдыр.**

Кужу корным эртенна,

Тендан деке толынна.

Эн вучалме пайремна

Тек эрталже веселан!

**Йўшто Кугыза**. Те мыйым да уныкамын толмым чотак вученда?

**Йоча-влак.** Вученна!

**Йўштє Кугыза**. Корнышто изишак туткар лийын кайыш, сандене кучалташ логале. Вуверкува мемнам йот йомакыш нангаен коден, а туштыжо чылан йот йылме дене ойлат, а мыйже нимат ом умыло. Садлан марла кутыраш туныкташ логале. Ынде марий-влак гына огыл, моло калыкат марий йылмым палат.

**Вуверкува.** Йонылыш лийынам, уло полекым шкланем налнем ыле. Йоча-влакым У Ий пайрем деч посна кодынем ыле. Йонылышемым умыленам. Ынде тыге ышташ ом тўнал, меат тендан дене пырля модын, воштыл пайремым эртарынем.

**Лумўдыр.** Кочай, тый кузе шонет, ала пайремлан кора титакшым касарена?

**Йўшто Кугыза**. Йоча-влак те кузе шонеда, тудын йонылышыжым касараш лиеш? Туге?

**Йоча-влак**. Туге.

**Лумўдыр**. Кочай, пайрем кожна пеш шўлыкан шога.

**Йўштє Кугыза**. Ой, йоча-влак, ынде пеш шонго улам, чылт монденам, кожнам чўкташ кўлеш вет? *(Йўштє Кугыза тояжым кўшко нолталеш.)*

**Йоча-влак.** Кўлеш.

Айста чылан рўж каласена.

Ой волгалт, ой волгалт,

У ий кожна чот волгалт!

*Кож огеш волгалт.*

Ой волгалт, ой волгалт,

У ий кожна чот волгалт!

*Кож волгалт кая. Чылан совыштым кырат.*

**Ур.** Мемнан пайремыш толмыланда, кугу тау, Йўштє кугыза ден Лумўдыр. Ынде мурымат мураш лиеш.

*Муро «Йушто кугыза» (пианино)*

**Йўштє Кугыза**. Сай полекым ямдыленда уныкам-влак, тау! Сайын мурен моштеда улмаш. Мыйын модаш кумылем уло, айста «Кылмыктем» модыш дене модына.

**Меран**. Йоча-влак, те киддам ончыко шуйыза, Йўштє Кугыза толмо годым ко кидшым коранден огеш шукто, тудым кылмыкта.

*Модыш «Кылмыктем».*

**Йўштє Кугыза**. Ой, моткочак сае лие! Уло капем лывыргыш!

**Вуверкува**. Йўштє Кугыза, йоча-влак шуко почеламутым ямдыленыт, очыни, айда колыштына?

**Лумўдыр.** А мый тидын годым эн сай вургем-влакым ончен коштам.

 *Почеламут-влак\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Йўштє Кугыза**. Ой, моткоч сайын ямдылылтында, почеламутымат шуко паледа. А тый, уныкам, вара могай да мочол сай чиемым палемдышыч?

**Лумўдыр.** Чыланат пайремышкына кумылын ямдылалт толыныт. Шуко сай чиемым ургеныт, нунылан ме шкенан сай полекым пуэна.

*Лумўдыр полекым пуэда.*

**Йўштє Кугыза**. Тыште сай, но мыйым эше вес вереат вучат. Каймем деч ончыч сугынем ойлынем. Колыштса.

Чыланат таза лийза. Йоча-влак, ачадан-авадан шомакыштым колыштса! Изирак-влакым, кугурак еным пагалыза!

Кугыен-влакланат каласынем: йочада-влакым шочмо йылмым йораташ, шочмо калыкым, тудын йўлажым пагалаш туныктыза!

**Лумўдыр.** У ий дене, У пиал ден!

**Йўшто Кугыза**. Чеверын.

*Мари сем почеш Йушто кугыза ден Лумудыр каят.*

**Меран**. Чеверын кочай, чеверын. Ала-молан чот марла куштынем. Йоча-влак айста чылан куштена.

*Сылне сем почеш куштат.*

**Ур**. Меран тос, теве тыланет марий книга. Вес ий толмешке тудым арале. Книгашке ик йот шомакымат ит пурто, марий шомакымат, мурым-куштымашымат, марий йўламат переген шого. Йоча-влак марий тўняшке толмыланда тау. Чеверын.

*Сем йоҥга, чыланат каят.*